OpenLLM-France/wikimedia huggingface dataset:
# Larru Beltzak

Larru Beltzak 2018. urtean Oñatin sortutako punk rock musika taldea da.

## Ibilbidea

Hainbat musika taldetan ibilitako kideek (Sospechosos, Golpe de Estado, Banda Munizipala, Papalagi, Antihumano eta CC627) 2018 amaieran abiatu zuten proiektu berria. 2020an diskoa grabatzeari ekin zioten baina COVID-19 pandemiaren erruz asko atzeratu zen eta 2021ean argitaratu dute aurreneko lana, Nork epaituko du epailea?.

## Diskografia

* Nork epaituko du epailea? (2021, autoekoizpena)

## Erreferentziak

* ↑ «Larru Beltzak taldearen estreinako lana, kalean - Oñati» Goiena.eus (Noiz kontsultatua: 2021-03-06).
* ↑ «Nork epaituko du epailea?» www.badok.eus (Noiz kontsultatua: 2021-03-06).

## Kanpo estekak

* Datuak: Q105780268
# Larrotxene kultur etxea

Larrotxene Kultur Etxea Donostiako Intxaurrondo auzoan dauden bi kultur etxeetako bat da. Intxaurrondo zaharra auzunean kokaturik, 1987an inauguratu zen garai bateko baserria zaharberritu ondoren.
Musika, kultura eta artearekin zerikusia duten jarduera, ikuskizun, ikastaro, hitzaldi eta kontzertuak egon ohi dira. Bestalde, bertan liburutegia ere badago. Bere berezitasuna bideogintza da.
Hego Intxaurrondo auzunean bada beste kultur etxe bat goiko aldean kiroldegia dagoen eraikinean bertan. Larrotxeneren hedapena izan zen eta Intxaurrondo kultur etxea izena du.
Donostia Kultura Enpresa Erakunde Publikoak (EEP) kudeatzen du.

## Historia

Garai batean gertatu ohi zen modura, baserriz osatutako ingurunean kokatzen zen Larrotxene baserria. Urteek aurrera egin ahala, baserri horiek zenbait funtzio bete dituzte, Donostiaren beharren eta industrializazio prozesuaren arabera. Gaur egun, Larrotxene kultur etxea kokatzen da bertan.
Larrotxene baserriak erabilera desberdinak izan ditu urteetan barrena: taberna eta upategia izan zen, zalgurdien alokairua, bai eta Artzak-Ortzeok elkartearen egoitza ere. Erabilera anitzak izan arren, baserriaren zati bat etxebizitza gisa erabili ohi zen beti. Letaman goma-fabrikak baliatu zuen azken aldiz, eta geroztik, hutsik geratu zen, Intxaurrondoko gazte talde bat kultur jardueretarako erabiltzen hasi arte.
1984. urtean Donostiako Udalak erosi zuen eraikina eta 1987an gaur egungo Larrotxene kultur etxea inauguratu zuen baserri zaharberrituan.

## Larrotxene Bideo

Kultur Etxea erreferentea da ikus-entzunezkoen alorrean. Formazioa, produkzioa eta erakusketa antolatzen da gutxienez 2002tik.
Ospe handiko hainbat zinemagileren harrobia izan da Larrotxene: besteak beste, Borja Cobeaga, Luis A. Berdejo, Pablo Malo, Jon Garaño, Jose Maria Goenaga, Mitxel Gaztanbide edo David González kultur etxeko trebakuntza eta produkzio geletan ikasitakoak dira. Irakasle aritatukoak dira Isabel Alba, Andoni de Carlos, Unai Guerra eta Juan Miguel Gutierrez.
* Borja Kobeaga
* Jon Garaño
* Jose Maria Goenaga
* Isabel Alba

## Erreferentziak

* ↑ altza.info (Noiz kontsultatua: 2016-08-25).
* ↑ Otaño, Antxon. (2002). «"Baliabide teknikoak ez dituen jendeari ikus entzunezko lanak egitea eskaintzen diegu» Euskaldunon Egunkariaren hemeroteka. 1990-2003.» Berria (berria.eus) (Noiz kontsultatua: 2019-09-17).

## Kanpo estekak

* Larrotxene Kultur Etxea (Gaztelaniaz)
* Datuak: Q18641042
* Multimedia: Larrotxene Kultur Etxea / Q18641042
# Larru-tripaki anisatu

Larru-tripaki anisatua (Hydnellum suaveolens edo Calodon suaveolens) Bankeraceae familiako onddo espezie bat da. Lurrin usain handiegia du, ez da kontsideratzen jateko modukoa. Zeta eta artilea tindatzeko onddo-pigmentu bat du. Jarduera antioxidatzailea ere badu.

## Deskribapena

Kapela: 4 eta 9 cm bitarteko diametrokoa. Haragitsua, suberosoa, lodia, turbinatua, gailurra hasieran ganbila, gero laua; askotan tuberkulatu konkorduna; zuria, gris-urdinxkaz lausotuta.
Orratzak: Finak eta laburrak, dekurrenteak, lehenengo urdinxkak, gero arre kolorerako joerarekin.
Orratz dekurrenteak: Hanka ukitzeaz gain, beherantz jarraitzen duten orratzak.
Hanka: Laburra eta mozkotea, lodia, urdinxka, gero arre-sepia kolorerako joerarekin.
Haragia: Zurixka, suberosoa, ondoren gogorra. Ebakitzean, eremu zentrokide urdinak ditu, oinean estuagoak. Anisaren usain sendoa du, ezin da ondo definitu, ia higuingarria.
Etimologia: Suaveolens epitetoa latinetik dator, usain leuna, esan nahi duen "suaveolens" hitzetik. Bere usainagatik.

## Jangarritasuna

Ez da jangarria.

### Nahasketa arriskua

Calodon generoko arruntenetako bat da, erraz atzematen da anis usain higuingarri ikaragarria jariatzen duelako. Ebakitzean tartekatutako eremu urdin-zuri-grisak ikusten dira. Hydnellum aurantiacum, Hydnellum caeruleum eta Hydnellum cyanopodium delakoekin nahas daiteke.

## Sasoia eta lekua

Udan eta udazkenean. Itxituretan edo lerroetan mendiko izei gorrien basoetan.

### Banaketa eremua

Ipar Amerika, Europa, Errusia, Japonia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 593 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q2511436
* Multimedia: Hydnellum suaveolens / Q2511436
* Espezieak: Hydnellum suaveolens
# Larru-tripaki herdoiltsu

Larru-tripaki herdoiltsua (Hydnellum ferrugineum edo Calodon ferruginum) Bankeraceae familiako onddo espezie bat da.
Haragia larrukara denez, ez du sukaldaritzarako balio.

## Deskribapena

Kapela: 3 eta 6 cm bitarteko diametrokoa, turbinatua, ganbila, gero zabaldu egiten da, konkor askorekin, eta oso tomentosoa. Hasieran zurixka samarra orban gorriekin, jariatzen dituen tanto gorriek sortzen dituztenak, ondoren marroi gorrixka edo herdoil kolorekoa eta ertz mehea uhindua, tomentosoa eta zurixka du.
Orratzak: Fin samarrak, dekurrenteak, meheak, marroi-herdoil kolorekoak punta zuriekin. Erraz bereizteko modukoak.
Orratz dekurrenteak: Hanka ukitzeaz gain, beherantz jarraitzen duten orriak.
Hanka: Laburra, lodia oinarrian eta marroi-herdoil kolorekoa.
Haragia: Suberosoa, tonu uher eta marroi-arrosa koloreko eremu zirkularrekin. Zapore ia gozoa du eta irinaren usaina.
Etimologia: Ferrugineum epitetoa latinetik dator, ferrugineo, esan nahi duen "Ferrugineus" hitzetik. Bere koloreagatik.

## Jangarritasuna

Ez da jangarria. Larrukara.

### Nahasketa arriskua

Helduaroan, erraz nahas daiteke genero honetako arre koloreko beste espezie batzuekin, esaterako, Hydnellum concrescens, Hydnellum scrobiculatum, Hydnellum spongiosipes eta Hydnellum compactum.

## Sasoia eta lekua

Udan eta udazkenean bizi da, hostozabalen eta koniferoen basoetako humusean.

### Banaketa eremua

Afrikako iparraldea, Asia, Europa, Ipar Amerika.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 424 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 557 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 105 or. ISBN 84-87997-86-4..

## Kanpo estekak

* Datuak: Q5954059
* Multimedia: Hydnellum ferrugineum / Q5954059
* Espezieak: Hydnellum ferrugineum
# Lacerta (konstelazioa)

Lacerta edo Muskerra —latinez: Lacerta— zeruko ipar hemisferioko konstelazio bat da.
1687an Johannes Hevelius poloniar astronomoak definitu eta izendatu zuen. Gaur egun Nazioarteko Astronomia Elkarteak onartutako 88 konstelazioetako bat da.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 20 or..
* ↑ (Ingelesez) Dinwiddie, Robert; Wolstenholme Hughes, David; Jones, Geraint H; Ridpath, Ian; Stott, Carole; Sparrow, Giles. (2016). The Stars. The Definitive Visual Guide to the Cosmos. DK Publishing, 129 or. ISBN 9781465459039..
* Datuak: Q10430
* Multimedia: Lacerta (constellation) / Q10430
# Le Cours

Le Cours (bretainieraz Ar C'hour) Bretainiako Morbihan departamenduko udalerri bat da.

## Kanpo estekak

* Datuak: Q128671
* Multimedia: Le Cours / Q128671
# Le Creusot-2 kantonamendua

Le Creusot-2 kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 5 udalerri ditu eta Le Creusot da bere hiriburua.

## Kanpo estekak

* Datuak: Q17623551
# Le Courrier de Bayonne et de la péninsule

Le Courrier de Bayonne et de la péninsule Lapurdiko lehen egunkari politikoa izan zen. Baionan, 1829ko urriaren 3an sortu zen. Ideologikoki oposiziokoa zen, liberala hain zuzen. Izenak berak erakusten duen bezala, mugaz beste aldean zer pasatzen zen ere aipatu nahi zuen. Honen lehen arduradun: Martial Allemand Lavigerie, Afrikako Misiolariak (Aita Zuriak) erakundea sortu behar zuen kardinalearen aitona. Inprimatzailea Lamaignière zen eta bi astean behin plazaratzen zen.
Egunkari politiko, literario, komertziala, itsas egunkari, iragarki judizial eta iritzi ezberdinen publikazio gisa iragartzen zen.
Egunkari hori 1830ean desagertu zen baina, aldaketekin eta mantxeta desberdinekin, Le Courrier izeneko egunkariek 1960ra arte iraun zuten; horrela, 1952ko apirilaren 4an, Le Courrier de Bayonne egunkaria plazaratu zen. Beste bi jarraitu zuten hasiera batean bere ibilbidea: Sentinelle de Bayonne et Sentinelle des Pyrénées (1831-1848) eta L'Eclaireur des Pyrénées (1848-1851).
Hedabide honekin, beraz, Le Courrier egunkarien tradizio luzea hasten zen, 1940 arte Lapurdin eragin handia izan behar zuen mantxeta.

## Bibliografia

* Daranatz, J. B.: «Le Centenaire du "Courrier de Bayonne"» , Bulletin de la Societé des Sciencies, Lettres, Arts et d'Etudes Régionales de Bayonne, 1929 (282-338 or.).
* Edouard Duceré: Dictionnaire historique de Bayonne, 2 liburuki, Baiona, 1911-1915.

## Erreferentziak

* ↑ https://presselocaleancienne.bnf.fr/ark:/12148/cb32750179f
* ↑ https://books.google.es/books?id=_2dnEAAAQBAJ&pg=PA408&lpg=PA408&dq=Le+Courrier+de+Bayonne+et+de+la+péninsule&source=bl&ots=3m0wwAYxz-&sig=ACfU3U1erQ47sxDrr8GMetdVZBy_Rf_lSQ&hl=es&sa=X&ved=2ahUKEwjyrMKOtfP6AhUIwoUKHSnECGIQ6AF6BAgmEAM#v=onepage&q=Le%20Courrier%20de%20Bayonne%20et%20de%20la%20péninsule&f=false
* ↑ https://presselocaleancienne.bnf.fr/ark:/12148/cb344165130
* 1 2 https://paysbasqueavant.blogspot.com/2019/10/la-fin-du-courrier-de-bayonne-au-pays.html

## Ikus, gainera

* Le Courrier de Bayonne

## Kanpo estekak

* (Gaztelaniaz):Le Courrier de Bayonne Auñamendi Entziklopedian.
* (Frantsesez):Egunkaria Frantziako Liburutegi Nazionalean.
# Le Creusot-1 kantonamendua

Le Creusot-1 kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 3 udalerri ditu eta Le Creusot da bere hiriburua.

## Kanpo estekak

* Datuak: Q17623548
# Le Poizat

Le Poizat Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q317986
* Multimedia: Le Poizat / Q317986
# Le Ployron

Le Ployron Frantziako udalerria da, Oise departamenduan dagoena, Frantzia Garaia eskualdean. 2013an 100 biztanle zituen.

## Demografia
### Biztanleria

2007an Le Ployron udalerrian erroldatutako biztanleak 100 ziren. Familiak 38 ziren, horien artean 11 pertsona bakarrekoak ziren (11 bakarrik bizi ziren gizonak), 8 seme-alabarik gabeko familiak ziren eta 19 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 49 etxebizitza zeuden, 41 familiaren etxebizitza nagusia ziren, 6 bigarren erresidentzia ziren eta 2 hutsik zeuden. Etxebizitza guzti hauek 49etxeak ziren. 41 etxebizitza nagusietatik 32 bere jabearen bizilekua ziren, 8 alokairuan okupaturik zeuden eta 1 doan lagata zegoen; 2 etxek bi gela zituzten, 3 etxek hiru zituzten, 9 etxek lau zituzten eta 28 etxek bost zituzten. 35 etxek euren parking plaza propioa zuten azpian. 20 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Le Ployron udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 4 | 70-74 | 4 |
| 8 | 65-69 | 4 |
| 0 | 60-64 | 0 |
| 8 | 55-59 | 0 |
| 4 | 50-54 | 4 |
| 0 | 45-49 | 0 |
| 4 | 40-44 | 0 |
| 8 | 35-39 | 4 |
| 4 | 30-34 | 8 |
| 8 | 25-29 | 4 |
| 4 | 20-24 | 4 |
| 0 | 15-19 | 0 |
| 0 | 10-14 | 0 |
| 4 | 5-9 | 4 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 60 ziren, horien artean 45 aktiboak ziren eta 15 inaktiboak ziren. 45 pertsona aktiboetatik 42 lanean zeuden (30 gizon eta 12 emakume) eta 3 langabezian zeuden (1 gizon eta 2 emakume). 15 pertsona inaktiboetatik 3 erretiraturik zeuden, 5 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra argiketaria zen.
2000. urtean Le Ployron udalerrian 7 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q976249
* Multimedia: Le Ployron / Q976249
# Lemoatxako mendilerroa

Lemoatxako mendilerroa Bizkaian kokatuta dagoen mendilerro bat da. Bere punturik altuena Lemoatxa mendia da, 365 metrorekin.
Mendilerroan dagoen Lemoatxa mendiak ematen dio izena mendilerroari.

## Mendiak

* Aspunta / Pardomendi, 365 m 43°13′07″N 2°46′18″W﻿ / ﻿43.218541°N 2.771688°W﻿ / 43.218541; -2.771688
* Lemoatxa / Gantzabal, 363 m 43°13′01″N 2°46′25″W﻿ / ﻿43.2169873°N 2.7736025°W﻿ / 43.2169873; -2.7736025
* Banorreta Tontorra, 303 m 43°13′17″N 2°47′21″W﻿ / ﻿43.2214469°N 2.7890509°W﻿ / 43.2214469; -2.7890509
* Burtotza tontorra, 297 m 43°13′30″N 2°48′02″W﻿ / ﻿43.2251107°N 2.8006696°W﻿ / 43.2251107; -2.8006696
* Burtotza, 291 m 43°13′33″N 2°48′03″W﻿ / ﻿43.2257256°N 2.8007988°W﻿ / 43.2257256; -2.8007988
* Barañobarroeta, 285 m 43°13′26″N 2°47′48″W﻿ / ﻿43.2238674°N 2.7966052°W﻿ / 43.2238674; -2.7966052
* Ixerango Mendia, 222 m 43°13′15″N 2°45′02″W﻿ / ﻿43.2208565°N 2.7504280°W﻿ / 43.2208565; -2.7504280

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Lemoatxako mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q62658578
# Lemoako geltokia

Lemoa Euskotren Trena eragilearen E1, 1D eta E4 lineei dagokien lurgaineko geltokia da, izen bereko udalerriko Estaziñoa auzoan kokatuta dagoena, Cementos Lemona enpresaren aurrean. Gaur egungo geltokia 2008an ireki zen eta Bizkaiko Garraio Partzuergoaren 3. tarifa-gunearen barruan dago.
Geltokia kaleko kotan dagoen bestibuludun eraikinaz eta bi estalpedun nasaz hornituta dago, bata zentrala eta bestea albokoa. Nasen arteko komunikazioa bestibulutik egiten da.

## Sarbideak

Geltokiak sarbide bakarra du, kaleko kotan. Trenbideetara jotzeko, geltoki barruan eskailera zein igogailuak daude, irisgarritasuna bermatzen delarik.
* Estaziñoa auzoa, 9

## Geltoki berria

2004ko abenduaren 17an Euskal Trenbide Sareak N-240 errepidean Arraibi auzoan zegoen pasonibela kentzeko lanak hastearekin batera, Lemoako geltoki berria eraikitzeko hasierako pausoak eman zituen. 2006ko amaieran pasonibela ezabatu zen, trenbidea lurperatuz.
2008an geltoki berria ireki zen. Geltokiaren eraikinak uhin formako estalkia dauka, zeinak bi nasa, bata zentrala eta bestea albokoa, babesten dituen. Estalkiaren aldeetara panel zeharrargiak daude, fatxadak itxiz eta argia pasatzen uzten. Eraikinak balioztatze-makinak, kafetegia eta komunak ditu. Nasen arteko komunikazioa trenbidearen gainetik eraiki den estalitako pasabidetik egiten da. Pasabidea eskaileraz zein igogailuz hornituta dago, irisgarritasuna bermatzen delarik.

## Lotuneak

Geltokiaren kanpoaldean autobus geltokia eta aparkalekua daude. Bizkaibusen hurrengo lineak geltokitik pasatzen dira:
* A3911 Bilbo - Galdakao Ospitalea - Lemoa - Durango - Elorrio
* A3912 Bilbo - Galdakao Ospitalea - Lemoa - Durango - Ermua - Eibar
* A3917 Zeanuri - Lemoa - Galdakao Ospitalea - Bilbo
* A3925 Ubide - Otxandio - Lemoa - Bilbo
* A3927 Zeanuri - Lemoa - Bilbo (Autopistatik)

## Argazki galeria

* Barrualdea
* Barrualdea
* Nasak
* Nasak

## Erreferentziak

* ↑ Lemoako Udala. «Trenbidea lurperatzea eta geltoki barria» (Noiz kontsultatua: 2013-02-10).

## Ikus, gainera

* Lemoa
* E1 linea (Euskotren)
* 1D linea (Euskotren)
* E4 linea (Euskotren)
* Euskotren Trena
* Eusko Trenbideak
* Bizkaibus

## Kanpo estekak

* Euskotrenen webgunea
* Bizkaibusen webgunea
* Datuak: Q12262162
* Multimedia: Lemoa train station / Q12262162
# Lemoatxa

Lemoatxa edo Gantzabal mendia Lemoan dagoen mendia da, 363 metroko altuera du. San Antolini dedikatutako baseliza bat eta gurutzea daude tontorraren aldean. Gantzabal du izena gailu nagusia, eta inguruetan Aspunta edo Pardomendi (363 m) eta Banorreta (305 m) puntak ere badaude, Lemoatxako mendilerroaren barruan denak ere.
Bertako porlan enpresak 1920ko hamarkadatik egindako ustiapenak kalte handiak eragin ditu mendiaren beheko aldean.

## Abiapuntuak

Bertara hegoaldetik igo daiteke, Lemoatik (45 minutu), edo iparraldetik, Zornotza eta Galdakao arteko mugan dagoen Kortederra auzotik (45 minutu).

## Gerra Zibilean

Espainiako Gerra Zibilean borroka latzak gertatu ziren mendi hau beraganatzeko, estrategikoki oso garrantzitsua zelako Bilbo okupatu ahal izateko bando nazionalerako, Bilboko Burdin Hesia apurtzeko. 1937ko maiatzaren erdialdetik errepublikarrek eta nazionalek tartekatu zuten posizioaren jabetza, ekainaren 15ean altxatutakoak garaile atera ziren arte. 2 egun geroago hiriburua euren gain hartu zuten.

## Ikus, gainera

* Bizkaiko mendiak
* Espainiako Gerra Zibila Euskal Herrian

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Lemoatxa (Mendikat)

## Kanpo estekak

* (Gaztelaniaz)"Mendikat"webgunean.
* Datuak: Q12262164
# Lemnos

Lemnos edo Limnos (grezieraz: Λήμνος) Egeo itsasoaren ipar-ekialdean dagoen uhartea da, Grezia kontinentaletik nahiko urruti eta Turkiatik gertu.

## Kanpo estekak

* Datuak: Q192483
* Multimedia: Lemnos / Q192483
# Lemoa Aurrera

Lemoa Aurrera Espainiako Alderdien Legea onartu ondoren Lemoan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 304 izan ziren boto nuluak, emandako botoen %15,69.

## Ikus, gainera

* Espainiako Alderdien Legea

## Kanpo estekak

* Datuak: Q12262160
# Lemoiz Klasika

Lemoiz Klasika urtero abuztuan Lemoizen jokatzen den txirrindularitza lasterketa da. Euskaldun Txapelketaren egutegian dago.
Proba hau “Euskal Bailarak Kriterium”eko barnean dago, abuztuaren erdian lehiatzen diren beste hiru lasterketekin batera: Aiara Zirkuitua, Leintz Bailarari Itzulia eta Laudio Saria.

## Palmaresa 1998tik aurrera

| Urtea | Garailea | Bigarrena | Hirugarrena |
| 1998 | Óscar Askasibar | Mikel Artetxe | |
| 1999 | ? | ? | ? |
| 2000 | Iván Martínez Agirre | David Herrero | Jaume Rovira |
| 2001 | Juan Fuentes | Peio Arreitunandia | Lander Euba |
| 2002 | ? | ? | ? |
| 2003 | Jorge García Marín | Aitor Galdos | David Pérez Iñíguez |
| 2004 | Iker Mezo | Víctor García | Daniel Navarro |
| 2005 | Nicholas Sanderson | Antonio Cosme | José Gómez Maldonado |
| 2006 | Rubén Reig | Beñat Intxausti | Javier Etxarri |
| 2007 | Rubén Reig | Higinio Fernández | Eloy Carral |
| 2008 | Ángel Madrazo | Alberto Morrás | Higinio Fernández |
| 2009 | Pedro Palou | Jon Garate | Unai Yus |
| 2010 | Marcos Jurado | Illart Zuazubiskar | Jesús Ezquerra |
| 2011 | Karol Domagalski | José Manuel González Salas | Josué Moyano |
| 2012 | Imanol Estévez | Fernando Grijalba | Loïc Chetout |
| 2013 | Loïc Chetout | Egoitz Fernández | Juan Antonio López-Cózar |
| 2014 | Thomas Boudat | Jonathan Lastra | Jon Irisarri |
| 2015 | Jon Irisarri | Rafael Márquez | Miguel Ángel Ballesteros |
| 2016 | Cyril Barthe | Antonio Angulo | Dzmitry Zhyhunou |
| 2017 | Sergio Samitier | Xavier Cañellas | Javier Gil |
| 2018 | David González López | Daniel Viejo | Iker Ballarin |
| 2019 | Santiago Mesa | Juan Fernando Calle | Alex Ruiz |
| 2020 | ez zen jokatu COVID-19 pandemia zela eta | ez zen jokatu COVID-19 pandemia zela eta | ez zen jokatu COVID-19 pandemia zela eta |
| 2021 | ez zen jokatu | ez zen jokatu | ez zen jokatu |

## Erreferentziak

* ↑ XIII Klasika Lemoiz
* ↑ XIV Klasika Lemoiz
* ↑ XV Klasika Lemoiz
* ↑ XVI Klasika Lemoiz
* ↑ XVII KLASIKA LEMOIZ
* ↑ Clasificación general / Clasica Lemoiz (1.12.2) 2009
* ↑ Clasificación general / Clasica Lemoiz (1.12.2) 2010
* ↑ Clasificación general / Clasica Lemoiz (1.12.2) 2011
* ↑ XXI Klasika Lemoiz puntuable (Lehendakari)
* ↑ Loïc Chetout (Naturgas), el más rápido en Lemoiz (Fotos y Clasificación COMPLETA)
* ↑ Loïc Chetout remató en la Klasika Lemoiz
* ↑ El francés Boudat bate a Lastra en Lemoiz (Top 10)
* ↑ Torneo Euskaldun: Irisarri, al sprint en Lemoiz
* ↑ Cyril Barthe nagusi Lemoizko Klasikan
* ↑ Euskaldun: Samitier (Lizarte) gana en Lemoiz
* ↑ XXVII Klasika Lemoiz (sailkapena)
* ↑ Santi Mesa (Grupo Eulen) gana en Lemoiz y es el primer líder del Euskal Bailarak Kriteriuma

## Kanpo estekak

* Datuak: Q55597515
# Leachkin

Leachkin, Eskoziako gaeleraz: An Leacainn, Eskoziako Inverness hiriaren mendebaldeko kanpoaldeko auzune bat da, Highland eskualdean.

## Kanpo estekak

* Datuak: Q1813975
# Leachville (Arkansas)

Leachville Arkansasko hiri bat da. Mississippi konderrian kokatua dago. 2010ean 1.993 biztanle zituen, 4,9 kilometro koadrotan banatuta.

## Ikus, gainera

* Mississippi konderria

## Kanpo estekak

* Datuak: Q79341
* Multimedia: Leachville, Arkansas / Q79341